Бөтә донъя башҡорттары ҡоролтайы Башҡарма комитеты рәйесе урынбаҫары Буранбай Рәфҡәт улы Күсәбаевтың йыйында ҡатнашыусыларҙы тәбрикләгәндә әйткән һүҙҙәре баймаҡтарҙың ошо маҡтаулы эшенә оло баһалау булып яңғыраны ла инде: “Был сарала ҡатнашҡан һәр кем үҙ халҡының ысын патриоты. Әле ил-йортобоҙҙа бындай илһөйәрҙәр, йәш быуынға халҡыбыҙҙың ҡиммәтле ҡомартҡыларын тапшырыр ағинәйҙәр һәм аҡһаҡалдар бар һәм улар тарафынан киләсәк быуын, йәшәйешебеҙ, телебеҙ тураһында хәстәрлек күрелә икән, тимәк, милләтебеҙ артабан да үҙ-үҙен һаҡлап ҡаласаҡ. Бергә булғанда беҙҙең ниндәй ҙур көс хасил итеүебеҙҙе бөгөн тағы ла нығыраҡ аңлап ултырыуыбыҙ...”